Նորածինների կղանքը շատ մայրերի համար կարևոր նշանակություն ունի: 20-րդ տարի կեսերին, երբ արհեստական կաթնախառնուրդով սնուցումը գnալով ավելի լայն տարածում գտավ, քան կրծքով սնուցումը, ձևավորվեց “նորմալ” կղանքի մասին նոր պատկերացում: Արհեստական կաթնախառնուրդով սնուցվող երեխաների կղանքը տարբերվում է կրծքով կերակրվող երեխաների կղանքից. կաթնախառնուրդի դեպքում կղանքն ավելի հազվադեպ է, ավելի լավ է ձևավորված և ունի ավելի վատ՝ մեծահասակի կղանք հիշեցնող հոտ: Կրծքով կերակրվող երեխայի կղանքը կյանքի առաջին վեց շաբաթների ընթացքում շատ ավելի ջրիկ է և հաճախ, իսկ վեց շաբաթականից հետո կարող է ավելի պնդանալ և հազվադեպ լինել: Շատ մայրեր, որոնք այս փոփոխության մասին չգիտեն, սկսում են անհանգստանալ և փորձել երեխային բուժել կա՛մ լուծից, կա՛մ փորկապությունից: